Jožef Smej

**Jožef Smej** (født 15. februar 1922 i Bogojina i Kongeriket av serbere, kroater og slovenere; død 21. november 2020 i Lenart i Slovenia) var en jugoslavisk slovensk katolsk prelat, teolog, forfatter, poet, oversetter, forsker og kirkehistoriker samt hjelpebiskop i Maribor.
## Liv og virke
### Prest
Jožef Smej studerte først medisin, og gikk deretter over til *Det teologiske kollegium* i Maribor i 1941, og studerte teologi i Szombathely. 

Han ble presteviet for bispedømmet Maribor den 8. desember 1944. Han var kapellan i Dokležovje, Dobrovnik og Turnišče fra 1944 til 1948. Underveis tjenestegjorde han i hæren i Zagreb i 13 måneder. Han var kapellan og senere pastor og dekan i Murska Sobota. 

I 1969 flyttet han til Maribor, hvor han var kannik og prost for katedralkapitlet.

I 1976 tok han doktorgrad i kirkehistorie. 

I 1980 ble han generalvikar.

### Hjelpebiskop i Maribor
Smej ble utnevnt til hjelpebiskop i Maribor og titulærbiskop av *Tzernicus* den 15. april 1983. Cen apostoliske pro-nuntius til Jugoslavia, erkebiskop Michele Cecchini, ordinerte ham til biskop den 23. mai samme år; medkonsekratorer var Franc Kramberger, biskop av Maribor, og Alojzij Šuštar, erkebiskop av Ljubljana.

Den 18. juni 2009 innvilget pave Benedikt XVI biskop Jožef Smejs aldersbetingede avskjedssøknad fra embetet som hjelpebiskop i Maribor.

Jožef Smej var involvert i vitenskapelig forskning og litterære arbeider. Hovedtyngden i forskningen var kultur- og litteraturhistorie og språk i Prekmurje-regionen, litteratur og forfattere i Prekmurje og politikere som Miklós Küzmics, István Küzmics og József Klekl.

Han skrev mer enn 150 bøker. Han ble ansett som en utmerket kirkehistoriker. I 2016 tildelte presidenten for Republikken Slovenia, Borut Pahor, ham Fortjenstordenen for hans livsverk og rike bidrag til slovenernes åndelige nasjonale kultur.[2] På grunn av sin kunnskap om ungarsk litteratur og oversettelser av klassiske romaner fra 1800- og 1900-tallet fra ungarsk til slovensk, mottok han Republikken Ungarns fortjenstorden i gull ett år tidligere. 

Hans oversettelsesarbeid var også fra latin, fransk (Jean Racine, Thomas Corneille) og bibelrelaterte tekster fra tysk og fransk.

Han var æresborger i Maribor. 

Dokumentarfilmen fra 2016 av David Sipoš kalt *Kaplja v vedru* omhandler hans liv og virke.

Biskop Jožef Smej døde i november 2020, i en alder av 98 år, av covid-19.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop Michele Cecchini (1920–1989) *1969
* Biskop *Jožef Smej* (1922-2006) *1979

## Referanser